b"\n_START_ARTICLE_\nGM Holden Ltd\n_START_PARAGRAPH_\nHolden je australski proizvo\xc4\x91a\xc4\x8d automobila te je u vlasni\xc5\xa1tvu General Motors-a.\n_START_SECTION_\nPovijest\n_START_PARAGRAPH_\nJames Alexander Holden emigrirao je 1852. godine iz Engleske u ju\xc5\xbenu Australiju te je 1856. osnovao J.A. Holden & Co tvrtku za izradu sedla za konje u gradu Adelaide. Edward Holden, Jamesov sin po\xc4\x8deo je raditi o o\xc4\x8devoj tvrtki 1905. godine, a zanimali su ga automobili. Dalje je tvrtka imala vi\xc5\xa1e partnera, sve dok se nije 1908. godine kao Holden i Frost po\xc4\x8dela baviti popravcima automobilske unutra\xc5\xa1njosti. Tvrtka je po\xc4\x8dela s proizvodnjom bo\xc4\x8dnih stranica za motocikle 1913.  J.A. Holden osnovao je novu tvrtku 1919., Holden's Motor Body Builders Ltd (HMBB) koja se specijalizirala za izradu automobilskih dijelova \xc5\xa1asije (limarija). Do 1923. godine HMBB je proizvodio 12,000 \xc5\xa1asija godi\xc5\xa1nje.  Za vrijeme velike krize tridesetih 1931. godine je General Motors kupio tvrtku i nazvao ju General Motors\xe2\x80\x93Holden's Ltd. Od tada jo\xc5\xa1 su bile dvije promjene imena tvrtke, prva 1998. godine kad je tvrtka nazvana Holden Ltd, druga u svibnju 2005. kad je tvrtka dobila ime GM Holden Ltd."